APCO บวกแรง 7% นิวไฮรอบกว่า 4 ปี รับเปิดตัว 2 นวัตกรรมใหม่ มั่นใจดันผลงานปี 65 โต 2 เท่า
APCO บวกแรง 7% นิวไฮรอบกว่า 4 ปี รับเปิดตัว 2 นวัตกรรมใหม่ มั่นใจดันผลงานปี 65 โต 2 เท่า ปี 66 โตต่อ พร้อมรุกตลาดยารักษาโรคร้ายในแมว-สุนัข
APCO บวกแรง 7% นิวไฮรอบกว่า 4 ปี รับเปิดตัว 2 นวัตกรรมใหม่ มั่นใจดันผลงานปี 65 โต 2 เท่า
8 ธ.ค. 2564

ผู้สื่อข่าวรายงานว่า วันนี้ (2 ธ.ค. 64) ราคาหุ้น บริษัท เอเชียน ไฟย์โตซูติคอลส์ จำกัด (มหาชน) หรือ APCO โดย ณ เวลา 15:00 น. อยู่ที่ระดับ 7.15 บาท เพิ่มขึ้น 0.50 บาท หรือ 7.52% ทำจุดสูงสุดที่7.60บาท และต่ำสุด 6.45  บาท ด้วยมูลค่าซื้อขาย96.93 ล้านบาท ราคาปรับตัวแรงในรอบ  4 ปี 6 เดือนโดยเทียบตั้งหุ้นยืนที่ระดับ 7.15 บาท เมื่อวันที่ 9 พ.ค.2560

ศ.ดร.พิเชษฐ์ วิริยะจิตรา ประธานเจ้าหน้าที่บริหาร บริษัท เอเชียน ไฟย์โตซูติคอลส์ จำกัด (มหาชน) หรือ APCO เปิดเผยว่า ล่าสุดบริษัทได้เปิดตัวนวัตกรรมใหม่ระดับโลก 2 นวันตกรรม ซึ่งมั่นใจว่าจะช่วยหนุนผลประกอบการของบริษัทตั้งแต่ปี 2565 ประกอบด้วย 1.นวัตกรรมภูมิคุ้มกันบำบัด ที่เป็นนวัตกรรมจากพืชสามารถสร้างภูมิคุ้มกันแก่ผู้ป่วยโรคเอดส์ (HIV) โดยไม่ใช้ยาต้านไวรัส ที่เปิดตัวไปเมื่อวันที่ 1 ธันวาคม 2564 ซึ่งเป็นวันเอดส์โลก โดยปัจจุบันสัดส่วนยอดจำหน่ายผลิตภัณฑ์สำหรับผู้ติดเชื้อ HIV คิดเป็น 45% ของธุรกิจแคปซูล และประเมินว่าหลังจากบริษัทได้เปิดตัวนวัตกรรมใหม่ดังกล่าวไปแล้วในปี 2565 สัดส่วนยอดจำหน่ายจะเพิ่มเป็น 60%
2.ผลิตภัณฑ์นวัตกรรมวัฒนชีวาในลักษณะยาแคปซูลเพื่อช่วยชะลอวัย ซึ่งบริษัทได้เปิดตัวผลิตภัณฑ์ไปเมื่อวันที่ 1 ตุลาคม 2564 ซึ่งจากการทดสอบผลิตภัณฑ์ในอาสาสมัคร 10 ราย พบว่าสามารถชะลอวัยลงได้เฉลี่ย 5.7 ปี ตัวยามีสรรพคุณดีกว่ายาประเภทเดียวกันในตลาด 2-3 เท่า และไม่มีความเสี่ยงการเป็นโรคมะเร็ง มีแผนทำตลาดผู้บริโภคที่มีกำลังซื้อ
ทั้งนี้ บริษัทประเมินว่าการเปิดตัวทั้ง 2 ผลิตภัณฑ์ดังกล่าว คือ ผลิตภัณฑ์สร้างภูมิคุ้มกันแก่ผู้ติดเชื้อ HIV และผลิตภัณฑ์ชะลอวัยจะทำให้ผลประกอบการของบริษัทในปี 2565 เติบโตเป็น 2 เท่าจากปีนี้ และเติบโตเป็น 3 เท่าในปี 2566 ขณะเดียวกันบริษัทจะส่งเสริมและเร่งรัดการใช้ผลิตภัณฑ์ทั้ง 2 นวัตกรรมดังกล่าวในต่างประเทศให้มากขึ้น โดยเฉพาะประเทศจีน ส่วนแผนการขยายตลาดต่างประเทศที่นอกเหนือจากจีนนั้น บริษัทยังมีการพิจารณาและทำการศึกษาอย่างต่อเนื่อง
นอกจากนี้ บริษัทจะรุกตลาดยารักษาโรคร้ายในสัตว์เลี้ยงซึ่งที่ผ่านมายังไม่มียารักษา คือ ยารักษาโรคเอดส์-ไวรัสเม็ดเลือดขาวในแมว และมะเร็งในสุนัขทั้งในและต่างประเทศ โดยจากผลสำรวจพบว่าทั่วโลกมีแมวเลี้ยง 220 ล้านตัว ติดเชื้อเอดส์ในแมว 2.5-5% และติดเชื้อไวรัสเม็ดเลือดขาว 2% ซึ่งทั้ง 2 โรคไม่มียารักษา แต่ปัจจุบันสามารถรักษาได้แล้วจากผลิตภัณฑ์ยาของบริษัท ส่วนสุนัขนั้นจากผลสำรวจพบว่า สุนัข 1 ใน 4 ตัวจะเป็นมะเร็ง และสุนัขที่อายุเกิน 10 ปี เป็นมะเร็งเกือบทุกตัว ซึ่งถือว่ามีสุนัขจำนวนมากที่จะใช้ผลิตภัณฑ์ของบริษัท